नागौर, राजस्थान/भूराराम जांगिड़ः घटना नागौर जिले के खीवसर थाना क्षेत्र की है। जहां पंचोली थानाधिकारी केसर सिंह ने बताया कि गुरुवार रात पंचोड़ी तॉतावास मार्ग पर एक ट्रैक्टर के सामने से आ रहे मोटर साइकिल से टक्कर हो गई और हादसा इतना भीषण था कि मोटर साइकिल के परखच्चे उड़ गए और मोटर साइकिल चालक साधू पुत्र भिखाराम उम्र 40 वर्ष की मौके पर ही मौत हो गई और पीछे बैठा मगाराम पुत्र सोहन राम मेघवाल गंभीर रूप से घायल हो गया। आसपास के राहगीरों ने हाथों-हाथ 108 पर फोन किया और सूचना मिलते ही एंबुलेंस मौके पर पहुंची जहां दोनों घायलों को अस्पताल पहुंचाया गया जिसमे चालक की अस्पताल पहुंचने से पहले ही मौत हो गई और मगाराम को हायर सेंटर रेफर कर दिया गया। ट्रैक्टर चालक मौके से फरार हो गया पुलिस ने मामला दर्ज कर ट्रेक्टर चालक की तलाश शुरू की है।